آمریکا وطنداش‌لارین بوتون ایل صبیرسیزلیکله گؤزلدیگی و تخفیف‌لی آلیش وئریش‌لرین بوتون اؤلکه‌یه یاییلدیغی "قارا جمعه" (Black Friday) ساتیش‌لاری باشلادی.
آمریکادا هر ایل نوامبر آیی‌نین دؤردونجو جمعه گونو قید اولونان "میننتدارلیق گونونو" (Thanksgiving Day) سونرا باش وئرن قارا جمعه ساتیش‌لار بو ایل یئنه ده جمعه آخشامین‌دان باشلاییب.
اؤلکه‌نین ان بؤیوک پراکنده زنجیری اولان والمارتین نیوجرسی ایالتین‌دکی ماغازاسیندا تخمینن مین نفر ساتیش‌لارین باشلاماسی اوچون یئرلی واختلا 18.00ه (تورکیه واختی ایله  02.00) گؤزله‌دی.
الکترون محصول‌لار ماغازا زنجیری بست بوی‌ین نیو جرسی ایالتین‌دکی شعبه‌سینده ده، 700ه یاخین آدام سویوق هاوایا باخمایا‌راق ماغازانین قارشی‌سیندا سیرایا گیردی.
هر ایکی ماغازانین قارشی‌سیندا اوزون نؤوبه‌لر اولارکن، تخفیف‌لردن فایدالانماق ایسته‌ین اوره تیچی‌لرین ان چوخ اوستونلوک وئردیگی محصول تلویزیون اولدو.
بونو اویون کونسول‌لاری ایله جیب تلفونو و تبلت‌لر ایزله‌دی.
آمریکا میلی پراکنده ساتیجی‌لار اتفاقینا (NRF) گؤره، قارا جمعه 115 میلیون اینسانین آلیش وئریش ائتمه‌سی احتیمال ائدیلیر.
